text: অন্য ব্যবহারের জন্য, দেখুন আজিজুর রহমান (দ্ব্যর্থতা নিরসন)।
  
  অধ্যক্ষ মাওলানা আজিজুর রহমান চৌধুরী (১৯৪৬ -৩০ মে ২০১১) বাংলাদেশের দিনাজপুর জেলায় জন্মগ্রহণকারী একজন রাজনীতিবিদ ও ইসলামী ব্যক্তিত্ব। তিনি দু’বার বাংলাদেশের জাতীয় সংসদের সদস্য হিসেবে নির্বাচিত হন। ১৯৯১ সালে পঞ্চম জাতীয় সংসদ নির্বাচনে ও ২০০১ সালে অষ্টম জাতীয় সংসদ নির্বাচনে দিনাজপুর-৬ আসন থেকে বিজয়ী হন। তিনি বাংলাদেশ জামায়াতে ইসলামীর রাজনীতিবিদ ছিলেন।
  
  প্রাথমিক জীবন
  আজিজুর রহমান চৌধুরী ১৯৪৬ সালে বাংলাদেশের দিনাজপুর জেলার বিরামপুর উপজেলার  প্রফেসরপাড়ায় জন্মগ্রহণ করেন। তিনি দীর্ঘদিন বিজুল দারুল হুদা কামিল স্নাতকোত্তর মাদরাসার অধ্যক্ষ ছিলেন।
  
  রাজনৈতিক জীবন
  আজিজুর রহমান চৌধুরী ১৯৯১ সালে দিনাজপুর-৬ (বিরামপুর, নবাবগঞ্জ, ঘোড়াঘাট ও হাকিমপুর উপজেলা)  আসন থেকে প্রথম জাতীয় সংসদ সদস্য নির্বাচিত হন। ১৯৯৬ সালের জুলে অনুষ্ঠিত ৭ম জাতীয় সংসদ নির্বাচনে তিনি আওয়ামী লীগের মোস্তাফিজুর রহমান ফিজুর নিকট পরাজিত হন। ২০০১ সালে তিনি চার দলীয় জোটের প্রার্থী হয়ে পুনরায় সংসদ সদস্য হন।
  
  অসুস্থতা ও মৃত্যু 
  অধ্যক্ষ মাওলানা আজিজুর রহমান চৌধুরী ক্যান্সার, জন্ডিস ও পিত্তথলীতে সমস্যাসহ অন্যান্য রোগে আক্রান্ত হয়ে  ঢাকার ইসলামী ব্যাংক সেন্ট্রাল হাসপাতালসহ বিভিন্ন স্থানে চিকিৎসা নেন।  অসুস্থ অবস্থায় ২০১১ সালের ৩০ মে মৃত্যুবরণ করেন। তার কর্মস্থল বিজুল-দারুল-হুদা-কামিল-স্নাতকোত্তর-মাদরাসা প্রাঙ্গণে জানাযা শেষে  বিরামপুরস্থ প্রফেসরপাড়ার পারিবারিক গোরস্থান  দাফন করা হয়।
  
  তথ্যসূত্র
  
  বিষয়শ্রেণী:দিনাজপুর জেলার রাজনীতিবিদ
  বিষয়শ্রেণী:বাংলাদেশ জামায়াতে ইসলামীর রাজনীতিবিদ
  বিষয়শ্রেণী:পঞ্চম জাতীয় সংসদ সদস্য
  বিষয়শ্রেণী:অষ্টম জাতীয় সংসদ সদস্য
  বিষয়শ্রেণী:২০১১-এ মৃত্যু
  বিষয়শ্রেণী:১৯৪৬-এ জন্ম
title: আজিজুর রহমান চৌধুরী